


Astudiaeth Achos 1 / Case Study 2
Derbyniwyd ymholiad Canolfan Ddiogelu Amlasiantaeth (MASH) gan uwch swyddog dynodedig ysgol. Roedd yr ysgol yn poeni bod plentyn wedi bod yn bresennol pan oedd ei lystad wedi cael ei stopio am yrru’n beryglus mewn car heb MOT neu yswiriant. Mae’r ysgol hefyd wedi clywed si bod llystad a mam y plentyn wedi bod yn rhan o ddigwyddiad treisgar roedd yr heddlu wedi ymateb iddo. Nid oedd GAN y Gwasanaeth Plant a Phobl Ifanc (GPPI) gyswllt blaenorol gyda’r teulu ac yn y lle cyntaf roedd yr ymholiad MASH wedi’i asesu’n wyrdd. Darganfu ymchwil yr heddlu dystiolaeth o drais difrifol lle'r oedd y fam a’r tad wedi bod yn rhan o ladrad lle’r oedd dyn wedi cael ei drywanu yn y fraich. Bu hefyd nifer o achosion o’r heddlu’n gorfod mynychu digwyddiadau a oedd yn dangos bod y rheini’n defnyddio cyffuriau’n drwm. Gwnaeth ymchwil iechyd adnabod hanes helaeth o bresenoldeb gan y plentyn a hanes o brofedigaethau. Datgelodd y wybodaeth addysg bod gan y plentyn anawsterau dysgu ac emosiynol a’i fod yn tangyflawni am ei oed. Roedd yr ysgol yn poeni am ei ddiffyg cynnydd academaidd a chymdeithasol. Anfonwyd atgyfeiriad i’r tîm asesu lleol i gynnal asesiad cychwynnol, er mwyn canfod p’un a ddylid gweithredu trefnau amddiffyn plant. Cwblhaodd y swyddfa leol ei hasesiad a threfnu trafodaeth strategaeth amddiffyn plant. Gan ystyried y diffyg gwybodaeth adeg yr ymholiad MASH cychwynnol, mae’n debygol iawn, cyn y MASH, na fyddai camau pellach wedi’u cymryd. Sicrhaodd y broses MASH bod yna ymateb amserol a phriodol.



